Numărul de focoase nucleare operaționale este în creștere: "Trăim una din cele mai periculoase perioade din istoria umanității"
Statele care dețin un arsenal nuclear cresc numărul de focoase nucleare operaționale, se arată într-un raport al Institutului Internațional de Cercetare pentru Pace de la Stockholm (SIPRI) publicat luni, 17 iunie. Chiar dacă numărul total este în scădere la nivel mondial, tot mai multe focoase nucleare ies din depozite și devin operaționale sau chiar în stare de „alertă ridicată”.